№ ДБК-1-19/15911-ВН от 25.02.2026

Қазақстан Республикасы

Үкіметінің 2026 жылғы\_\_\_\_\_\_\_\_ № \_\_\_\_\_

қаулысына 1-қосымша

**«Проблемалық кредиттер қоры» акционерлік қоғамының қызмет түрлерін жүзеге асыру қағидалары**

**1 тарау. Жалпы ережелер**

1. Осы «Проблемалық кредиттер қоры» акционерлік қоғамының қызмет түрлерін жүзеге асыру қағидалары (бұдан әрі - Қағидалар) «Қазақстан Республикасындағы банктер және банк қызметі туралы» Қазақстан Республикасы Заңының (бұдан әрі – Заң) 132 – бабы 1-тармағы 20) тармақшасының екінші абзацын іске асыру мақсатында әзірленді және «Проблемалық кредиттер қоры» акционерлік қоғамының (бұдан әрі - Қор) қызмет түрлерін жүзеге асыру тәртібін айқындайды.
2. Осы Қағидалардың мақсаттары үшін келесі негізгі ұғымдар пайдаланылады:
3. активтер - мүлік, акциялар және (немесе) заңды тұлғалардың жарғылық капиталындағы қатысу үлестері, Қор сатып алатын (сатып алған) кредиттер/қарыздар бойынша талап құқықтары;
4. келісілген қаржыландыру - Қордың банктің қаржыландыру талаптары мен шарттарын міндетті түрде орындауын көздейтін банктік салым шартының талаптарымен банкте ақша орналастыру түрінде екінші деңгейдегі банкке (бұдан әрі - Банк) қаржы ресурстарын беруі;
5. **кепілге қойылған мүлік** – борышкерлердің Қор алдындағы міндеттемелерін орындауын қамтамасыз ету мақсатында үшінші тұлғалар ұсынған мүлік;
6. талап ету құқықтары - Қазақстан Республикасының Ұлттық Банкінен, банктерден және бұрын банктер болып табылатын заңды тұлғалардан сатып алынған кредиттер/қарыздар бойынша талап ету құқықтары.

3. Қордың 132-баптың 1-тармағында көрсетілген, бірақ осы Ережелермен нақты анықталмаған қызмет түрлері Қордың ішкі құжаттарымен реттеледі.

1. **тарау. Активтерді сатып алу тәртібі**

4. Осы қаулыға 2 [қосымшаға](https://adilet.zan.kz/kaz/docs/P2600000009#z9) сәйкес Қордың активтерді сатып алуы олар «Проблемалық кредиттер қоры» акционерлік қоғамы сатып алатын (сатып алған) талаптарға, активтерге және талап ету құқықтарына қойылатын талаптарға белгіленген өлшемшарттарға сәйкес келген жағдайда жүргізіледі.

5. Қордың активтерді сатып алуы Қазақстан Республикасының Ұлттық Банкінен, банктерден және бұрын банктер болып табылатын заңды тұлғалардан жүзеге асырылады.

6. Қор сатып алатын активтердің құны келесі әдістердің бірімен анықталады:

1) бағалау қызметінің субъектісі айқындайтын нарықтық құны бойынша;

2) Қордың ішкі құжаттарында белгіленетін талаптарға жауап беретін дисконтты қолдана отырып, бағалау қызметінің субъектісі айқындайтын нарықтық құны бойынша жүзеге асырылады.

7. Сатып алынатын кепіл мүлкінің активтерін қамтамасыз ету құрамында өндірістік мүліктік кешендер, жабдықтар мен технологиялық желілер, аяқталмаған құрылыс объектілері түрінде болған жағдайда бағалау қызметінің субъектісіне және ол қолданатын бағалау рәсімдеріне түгендеу және (немесе) инспекция және (немесе) техникалық аудит жөніндегі іс-шараларды қоса алғанда, кепіл заттарын кешенді тексеру бойынша талаптар қойылады, Қордың шешімі бойынша жекелеген жағдайларды қоспағанда, технологиялық сараптама және (немесе), Қордың ішкі құжаттарының талаптарына сәйкес қабылданады.

Бағалауды жүргізуге арналған шығыстарды қаржыландыру Қор мен сатушы арасындағы келісім бойынша айқындалады.

Сатушы немесе Қор активтерді жүргізілген бағалау нәтижелерімен келіспеген жағдайда, мүдделі тарап бағалау қызметі туралы заңнамада көзделген тәртіппен бағалау туралы есептің сараптамасына бастамашылық жасау жолымен бағалау туралы есепке дау айтуға құқылы.

Бағалау туралы есептің сараптамасын бағалау нәтижелерімен келіспейтінін білдірген және сараптама жүргізуге бастамашылық жасаған тараптың есебінен бағалау жүргізген бағалаушы мүшесі болып табылатын бағалаушылар палатасының сараптамалық кеңесі жүргізеді.

8. Активтердің құнына дисконтты Қор активтерді сатып алуға, басқаруға және кейіннен өткізуге байланысты Қордың тәуекелдері мен шығыстарын есептеу үшін Қордың ішкі құжаттарында көзделген тәртіппен айқындайды.

9. Қор сатып алған активтерді бір мезгілде сатқан кезде сатып алушыға (инвесторға) төлем жасауды кейінге қалдыру немесе бөліп төлеу мүмкіндігі берілген жағдайда сатып алушының (инвестордың) төлем жөніндегі міндеттемелері Қорға өтімді кепілмен қамтамасыз етуді беру жолымен қамтамасыз етіледі.

10. Қор пайдасына активтерді беру сатушының барлық қолда бар ауыртпалықтар, шектеулер, төрелік, сот және басқа құзыретті органдардың (оның ішінде шетелдік) шешімдері, қозғалған қылмыстық істер, азаматтық қуынымдар және активтер бойынша басқа да тұлғалардың қысымдары туралы ақпаратты міндетті түрде аша отырып, жүзеге асырылады.

11. Активтерді сатып алу және (немесе) өткізу жөнінде мәміле жасасу туралы шешімді Жарғыда көзделген өкілеттіктер шеңберінде және «Акционерлік қоғамдар туралы» Қазақстан Республикасы Заңының (бұдан әрі – Акционерлік қоғамдар туралы Заң) ережелерін ескере отырып, акционер немесе Қордың өзге де құзыретті органы қабылдайды.

12. Осы Қағидалардың 6, 7 және 8-тармақтарының ережелері Қордың бұрын 2017 жылғы 31 желтоқсанға дейін жасалған банктер болып табылатын заңды тұлғалардан активтер мен талап ету құқықтарын сатып алу жөніндегі мәмілелер жасаған жағдайларына қолданылмайды.

**3-тарау. Сатып алынған активтерді басқару тәртібі**

13. Сатып алынған активтерді басқару келесі тәсілдермен жүзеге асырылады:

1) қайта құрылымдау және сауықтыру;

2) Коллекторлық агенттіктерді банктік қарыз шарты бойынша міндеттемелерді орындау мерзімін қатарынан күнтізбелік тоқсаннан астам күннен кешіктіре отырып, банктік қарыздар бойынша талап ету құқықтарын өндіріп алу және басқаға беру үшін тарту, сондай-ақ Заңның 61-бабының 10-тармағына сәйкес төлем талабын қою жолымен Қарыз алушының банктік шоттарындағы ақшаға даусыз тәртіппен өндіріп алу;

3) мүліктік жалдау (жалдау, оның ішінде кейіннен сатып алу);

4) сенімгерлік басқаруға беру;

5) сатып алушыға (инвесторға) талап ету құқығын беру;

6) консервациялау;

7) сату;

8) талап ету құқықтары мен активтерді Қазақстан Республикасының Мемлекеттік мүлік туралы заңнамасында айқындалатын тәртіппен мемлекеттік меншікке беру;

9) инвестициялық жобаларды іске асыру;

10) Қор айқындайтын өзге де іс-шаралар.

Аталған іс-шараларды өткізу тәртібі мен шарттары Қордың ішкі құжаттарында айқындалады.

14. Тиісінше активтерді беретін және қабылдайтын Қор мен Сенімгерлік басқарушы арасындағы сенімгерлік басқару шарты сатып алынған активтердің құнын қалпына келтіруден (төмендетуден) түскен кірістерді (шығыстарды) бөлу тәртібін қамтиды.

15. Сатып алынған талап ету құқықтары бойынша міндеттемелердің орындалуын қамтамасыз ету ретінде Қорға берілген кепілге қойылған мүлікті сату

1) атқарушылық іс жүргізу шеңберінде - «Атқарушылық іс жүргізу және сот орындаушыларының мәртебесі туралы» Қазақстан Республикасының Заңына сәйкес өндіріп алу жолымен;

2) Оңалту және банкроттық рәсімдері шеңберінде - «Оңалту және банкроттық туралы» Қазақстан Республикасының Заңына сәйкес;

3) өзге жағдайларда - Қазақстан Республикасының қолданыстағы заңнамасына және Қордың ішкі құжаттарына сәйкес жүзеге асырылады.

**4-тарау. Қаржы құралдарымен операциялар**

16. Негізгі қызмет, жарғылық капиталды қалыптастыру және өз қызметін қаржыландыру барысында, сондай-ақ Қазақстан Республикасының Үкіметі және (немесе) Қазақстан Республикасының Ұлттық Банкі әзірлеген және бекіткен арнайы бағдарламаларды іске асыру шеңберінде азаматтық заңнаманың, Заңның, «Акционерлік қоғамдар туралы», «Бағалы қағаздар рыногы туралы», «Бағалы қағаздар рыногы туралы» заңдардың талаптарына сәйкес Қор жобалық қаржыландыру және секьюритилендіру» және Қордның ішкі құжаттары негізінде:

1) өз акцияларын шығару, орналастыру, сатып алу;

2) өз облигацияларын шығару, орналастыру, сатып алу, өтеу;

3) банктерден және (немесе) бұрын банк болып табылған заңды тұлғалардан сатып алынған құқықтарды (талаптарды) және өзге де активтерді секьюритилендіру жөніндегі операциялар;

4) шартталған қаржыландыру шеңберінде банк өзі қабылдаған міндеттемелерін орындамаған жағдайда Қордың банктік салымды ішінара не молық мөлшерде мерзімінен бұрын қайтару құқығын көздейтін шартталған қаржыландыруды;

5) акциялар және (немесе) заңды тұлғалардың, оның ішінде талап ету құқықтары банктерден және (немесе) бұрын банк болып табылған заңды тұлғалардан сатып алынған заңды тұлғалардың жарғылық капиталдарындағы қатысу үлестерін сатып алуды;

6) акциялар және (немесе) заңды тұлғалардың, оның ішінде талап ету құқықтары банктерден және (немесе) бұрын банк болып табылған заңды тұлғалардан сатып алынған заңды тұлғалардың жарғылық капиталдарындағы қатысу үлестерін сатып алуды;

7) дербес, сондай-ақ банктермен бірлесіп күмәнді және үмітсіз активтерді сатып алатын ұйым құруды (сатып алуды);

8) банктерді және (немесе) бұрын банк болып табылған заңды тұлғаларды ақылылық, мерзімділік және қайтарымдылық шарттарымен қаржыландыруды жүзеге асырады.

17. Қордың уақытша бос ақшаларын тиімді пайдалану, сондай-ақ Қорға негізгі қызметін жүзеге асыру үшін және/немесе Қазақстан Республикасы Үкіметі және (немесе) Қазақстан Республикасының Ұлттық Банкі әзірлеген және бекіткен арнайы бағдарламаларды іске асыру шеңберінде бөлінген қаражаттың кірістілігін қамтамасыз ету мақсатында, Қазақстан Республикасы заңнамасының талаптарына, сондай-ақ Қордың ішкі құжаттарына сәйкес Қор оларды бағалы қағаздарға және өзге де қаржы құралдарына орналастыруды жүзеге асырады.

**Согласовано**

25.02.2026 16:53 Қалиев Алпысбай Ерікұлы

